ROMÂNIA





         APROBAT PRIMAR

JUDEŢUL TIMIŞ



Dr. ing. GHEORGHE CIUHANDU

MUNICIPIUL TIMIŞOARA

DIRECŢIA  EDILITARĂ

SERVICIUL ENERGETIC          

Bv. C.D. Loga nr. 1               

Nr.                                                                                                       
REFERAT

privind aprobarea includerii în programul de reabilitare termică pe anul 2008 a unor blocuri de locuinţe –condominii din municipiul Timişoara

Reabilitarea termică a clădirilor de locuit este una din priorităţile actuale atât pe plan mondial cât şi pe plan naţional fiind inclusă atât în  Strategia Naţională din domeniul eficienţei energetice cât şi în Strategia Naţională privind alimentarea cu energie termică a localităţilor prin sisteme de producere şi distribuţie centralizate.

În 23 iunie 2006 a fost aprobată Legea nr. 260 privind aprobarea Ordonanţei de urgenţă a Guvernului nr. 174/2002 privind instituirea măsurilor speciale pentru reabilitarea termică a unor clădiri de locuit multietajate.

Fondurile necesare pentru finanţarea cheltuielilor privind executarea lucrărilor pentru reabilitarea termică a clădirilor de locuit nominalizate în programele anuale se asigură procentual după cum urmează:

a) 34% din alocaţii de la bugetul de stat, în limita fondurilor aprobate anual cu această destinaţie în bugetul Ministerului Transporturilor ,Construcţiilor şi Turismului;

b) 33% din  fonduri aprobate anual cu această destinaţie în bugetele locale şi din alte surse legal constituite, inclusiv fonduri ale Uniunii Europene;

c) 33% din fondul de reparaţii al asociaţiei de proprietari şi din alte surse legal constituite, inclusiv fonduri ale Uniunii Europene.

Finanţarea cheltuielilor privind expertizarea şi auditul energetic pentru reabilitarea termică a clădirilor de locuit multietajate nominalizate în programele anuale se asigură din alocaţii de la bugetul de stat, în limita fondurilor aprobate anual cu această destinaţie în bugetul Ministerului Transporturilor, Construcţiilor şi Turismului.

Coordonatorii programelor anuale sunt primarii municipiilor, oraşelor şi comunelor în care se derulează programele de reabilitare termică.Contractarea expertizării şi auditului energetic pentru reabilitarea termică a clădirilor de locuit, nominalizate în programele anuale, se face de către coordonatorii programelor anuale (primarii municipiilor,oraşelor şi comunelor), cu respectarea prevederilor legale în vigoare privind achiziţiile publice. 

Una din condiţiile de eligibilitate pentru stabilirea priorităţilor la nivel naţional privind  întocmirea programelor anuale de reabilitare termică este existenţa hotărârii Consiliilor Locale de includere a blocurilor de locuinţe –condominii în programele anuale.

Având în vedere  solicitările asociaţiilor de proprietari care întrunesc 
 condiţiile de eligibilitate stabilite prin acte normative (existenţa hotărârii adunării generale a proprietarilor, existenţa fondului de reparaţii) şi criteriile tehnice de selecţie prevăzute în normele metodologice de aplicare a OUG nr .174/2002, comisia de eficienţă energetică constituită la nivelul consiliului local în temeiul HCL nr 545/28.11.2006 a prioritizat lista cu imobilele propuse pentru includerea  în programul de reabilitare termică a clădirilor în anul 2008 funcţie de un punctaj  evidenţiat  în procesul-verbal de şedinţă al comisiei după cum urmează:
1. pentru criteriul de vechime a clădirii s-au acordat între 1-40 puncte ţinându-se cont de vechimea clădirii;

2. la criteriul sistemului constructiv al anvelopei s-au punctat cu 10 de puncte clădirile  din cărămidă cu 50 de puncte cele din beton armat şi cu 25 de puncte blocurile  mixte construite din beton şi cărămidă.
3. criteriul numărului de apartamente presupune acordarea unui punct pentru fiecare apartament component al imobilului. 


Faţă de cele prezentate anterior propunem iniţierea unui proiect de hotărâre a Consiliului Local privind aprobarea includerii în programul de reabilitare termică pe anul 2008 a   blocurilor  de locuinţe - condominii din municipiul Timişoara cuprinse în lista de priorităţi  anexate.

